Lav et referat af nedenstående tekst:

Tekst:
Nu er det blevet muligt at få lavet en hurtigtest i Nykøbing. Det sker efter længere tids pres fra de lokale politikere. - Det betyder jo, at borgerne har nemmere ved at blive testet fremfor at skulle køre til for eksempel Thisted, siger formanden for socialudvalget i Morsø Kommune, Henning Sørensen. Indtil nu var det kun muligt at blive testet i Frøslev – i første omgang hver anden uge, men siden en gang om ugen. Men i weekenden er der altså nu mulighed for at blive lyntestet for coronavirus i Sundhedscentret i Nykøbing. Ifølge formanden for socialudvalget i Morsø Kommune, Henning Sørensen, er de nye lyntest blevet en realitet, fordi Region Nordjylland har hørt både hans og flere andres råb om flere test-muligheder på Mors. - Vi morsingboere har jo skreget på mere testkapacitet. Det er nu lykkes at råbe regionen op, og jeg vil gerne rose regionen for at have lyttet. Det nye testcenter kan teste 800 personer om dagen, og udvalgsformanden håber, borgerne bakker op. - Nu vil det vise sig, om borgerne tager godt imod det nye tilbud. Hvis kapaciteten bliver brugt, så har jeg hørt rygter om, at der bliver åbnet op for flere dage i ugen, hvor man kan blive testet i Nykøbing. Og det håber vi selvfølgelig, siger Henning Sørensen. Fra i næste uge begynder desuden vaccinationerne af de ældre borgere på Mors i Nykøbing Hallen og MidtMors Sport.

Referat:
Efter lang tids pres fra lokalpolitikere på Mors, er det nu blevet muligt at få lavet en hurtigtest i Nykøbing.